ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
52.37 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 52.37 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി. കൂടാതെ, 8,99,260 ഡോസുകൾ കൂടി കേന്ദ്രം ഉടൻ കൈമാറും.
ഇതിൽ പാഴായതുൾപ്പെടെ 50,32,77,942 ഡോസാണ് മൊത്തം ഉപഭോഗമായി കണക്കാക്കുന്നത് .
2.42 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് മൊത്തം 204.25 കോടി  ഡോസ് വാക്സിന്
കഴിഞ്ഞ 24 മണിക്കൂറിനിടെ 31,36,029 ഡോസ് വാക്സിനുകള് വിതരണം ചെയ്തു.
രാജ്യത്ത് നിലവില് ചികിത്സയിലുള്ളത് 1,43,676 പേര്
ചികിത്സയിലുള്ളത് 0.33 ശതമാനം പേര്
രോഗമുക്തി നിരക്ക് 98.48%
കഴിഞ്ഞ 24 മണിക്കൂറിനിടെ 19,336 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,33,49,778 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 19,673 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 87.52 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 3,96,424 പരിശോധനകള്.
(ND
പ്രധാനമന്ത്രിയുടെ ഓഫീസ്
പ്രധാനമന്ത്രി 2019 ലെ ദേശീയ യുവജന പാര്ലമെന്റ് പുരസ്ക്കാരങ്ങള് സമ്മാനിച്ചു
പ്രധാനമന്ത്രി ശ്രീ. നരേന്ദ്ര മോദി ഇന്ന് ന്യൂഡല്ഹിയിലെ വിജ്ഞാന് ഭവനില് നടന്ന 2019 ലെ ദേശീയ യുവജന പാര്ലമെന്റ് ഉത്സവത്തിന്റെ സമാപന സമ്മേളനത്തില് സംബന്ധിച്ചു. 2019 ലെ ദേശീയ യുവജന പാര്ലമെന്റ് ഉത്സവ പുരസ്ക്കാരങ്ങള് സമ്മാനിച്ച അദ്ദേഹം വിജയികള്ക്ക് സര്ട്ടിഫിക്കറ്റുകളും വിതരണം ചെയ്തു. ഖേലോ ഇന്ത്യാ ആപ്പിന്റെ പ്രകാശനവും അദ്ദേഹം ചടങ്ങില് നിര്വ്വഹിച്ചു.
2019 ലെ ദേശീയ യുവജന പാര്ലമെന്റ് ഉത്സവത്തില് പങ്കെടുത്തവരെയും, വിജയികളെയും അഭിനന്ദിച്ച്, കൊണ്ട് അവരുടെ അര്പ്പണ ബോധത്തെയും, ഉത്സാഹത്തെയും പ്രധാനമന്ത്രി എടുത്ത് പറഞ്ഞു. ഒരു പുതിയ ഇന്ത്യയുടെ പ്രതിച്ഛായയാണ് ഉത്സവം പ്രതിനിധീകരിച്ചതെന്ന് അദ്ദേഹം പറഞ്ഞു. നവ ഇന്ത്യ എന്ന കാഴ്ചപ്പാടുമായി ബന്ധപ്പെടാന് യുവജനങ്ങളെ അദ്ദേഹം ആഹ്വാനം ചെയ്തു. രാഷ്ട്രത്തിന്റെയും, സമൂഹത്തിന്റെയും വികസനത്തില് വര്ദ്ധിച്ച രൂപത്തിലുള്ള പങ്ക് വഹിക്കാന് യുവജനങ്ങള് തയ്യാറാകണമെന്ന് പ്രധാനമന്ത്രി കൂട്ടിച്ചേര്ത്തു.
സമൂഹത്തിന്റെ അഭിവൃദ്ധിക്കായി മെച്ചപ്പെട്ട ആശയവിനിമയ പാടവം വികസിപ്പിച്ചെടുക്കാന് രാജ്യത്തെ യുവജനങ്ങളെ പ്രധാനമന്ത്രി ആഹ്വാനം ചെയ്തു. ഒരാള് സംസാരിക്കുന്ന വാക്കുകള് ഹൃദയഹാരി ആയാലും, അല്ലെങ്കിലും അത് തീര്ച്ചയായും പ്രചോദനമേകുന്നവയാകണമെന്ന് അദ്ദേഹം പറഞ്ഞു. വിവിധ വിഷയങ്ങള് കണ്ടെത്തി അവയില് സംവാദങ്ങള് നടത്താന് അദ്ദേഹം യുവജനങ്ങളോട് ആഹ്വാനം ചെയ്തു. പുതുമയുടെയും, പുത്തന് ആശയങ്ങളുടെയും നേട്ടം യുവജനങ്ങള്ക്ക് ഉള്ളതിനാല് പുതിയ വെല്ലുവിളികള് കൂടുതല് ഫലപ്രദമായി നേരിടാന് അവരെ അത് സഹായിക്കുമെന്ന് പ്രധാനമന്ത്രി കൂട്ടിച്ചേര്ത്തു.
യുവജനങ്ങളുടെ ചുറുചുറുക്കിന് ദിശാബോധവും, രൂപവും നല്കുന്നതിനും ഒരു മെച്ചപ്പെട്ട കൂടിയാലോചനാ പ്രക്രിയയ്ക്കും ദേശീയ യുവജന പാര്ലമെന്റ് ഉത്സവം വേദിയാകുമെന്ന് പ്രധാനമന്ത്രി പ്രത്യാശ പ്രകടിപ്പിച്ചു.
നേരത്തെ, പുരസ്ക്കാര ജേതാക്കള്ക്ക് തങ്ങളുടെ ചിന്തകള് പ്രധാനമന്ത്രിയുമായി പങ്കിടാന് അവസരം ലഭിച്ചു. ഉത്സവത്തില് പങ്കെടുത്തവരുമായും പ്രധാനമന്ത്രി ആശയവിനിമയം നടത്തി.
'നവ ഇന്ത്യയുടെ ശബ്ദമായി പരിഹാരങ്ങള് കണ്ടെത്തി നയരൂപീകരണത്തില് സംഭാവന നല്കൂ' എന്ന പ്രമേയത്തെ ആധാരമാക്കി കേന്ദ്ര യുവജനകാര്യ സ്പോര്ട്സ് മന്ത്രാലയത്തിന് കീഴിലുള്ള നാഷണല് സര്വ്വീസ് സ്ക്കീമും, നെഹ്റു യുവകേന്ദ്ര സംഘഥനും സംയുക്തമായിട്ടാണ് 2019 ലെ ദേശീയ യുവജന പാര്ലമെന്റ് ഉത്സവം സംഘടിപ്പിച്ചത്.
(ND MRD- 145
പ്രധാനമന്ത്രിയുടെ ഓഫീസ്
രാജ്യത്തെ ആദ്യ കേബിൾ സ്റ്റേഡ് റെയിൽ പാലമായ അൻജി ഖാഡ് പാലത്തിന്റെ പൂർത്തീകരണത്തെ പ്രധാനമന്ത്രി പ്രശംസിച്ചു
.
ഇന്ത്യയിലെ ആദ്യത്തെ കേബിൾ സ്റ്റേ റെയിൽപ്പാലമായ അൻജി ഖാഡ് പാലത്തിന്റെ പൂർത്തീകരണത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
11 മാസം കൊണ്ടാണ് പാലം പൂർത്തിയാക്കിയത്, 653 കിലോമീറ്ററാണ് പാലത്തിൽ ഉപയോഗിച്ചിരിക്കുന്ന കേബിൾ സ്ട്രാൻഡിന്റെ ആകെ നീളം.
കേന്ദ്രമന്ത്രി ശ്രീ അശ്വിനി വൈഷ്ണവിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"മികച്ചത്"
പ്രധാനമന്ത്രിയുടെ ഓഫീസ്
പ്രധാനമന്ത്രി രാഷ്ട്രപതിയെ സന്ദർശിച്ചു
പ്രധാനമന്ത്രി ശ്രീ നരേന്ദ്ര മോദി രാഷ്ട്രപതി ശ്രീമതി ദ്രൗപതി മുർമുവുമായി കൂടിക്കാഴ്ച നടത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"പ്രധാനമന്ത്രി ശ്രീ നരേന്ദ്ര മോദി ഇന്ന് രാവിലെ രാഷ്ട്രപതി ശ്രീമതി ദ്രൗപതി മുർമു ജിയെ സന്ദർശിച്ചിരുന്നു ."
--ND--
PM @narendramodi called on Rashtrapati Droupadi Murmu Ji earlier today. @rashtrapatibhvn pic.twitter.com/y7ucAAAZxF
— PMO India  November 26, 2022
പ്രധാനമന്ത്രിയുടെ ഓഫീസ്
ഗുജറാത്ത് മുഖ്യമന്ത്രി ഭൂപേന്ദ്രഭായ് പട്ടേലിനെ പ്രധാനമന്ത്രി അഭിനന്ദിച്ചു
ഗുജറാത്ത് മുഖ്യമന്ത്രിയായി സത്യപ്രതിജ്ഞ ചെയ്ത ഭൂപേന്ദ്രഭായ് പട്ടേലിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു;
"ഗുജറാത്ത് മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ ഭൂപേന്ദ്രഭായ് പട്ടേലിന് അഭിനന്ദനങ്ങൾ. മന്ത്രിമാരായി സത്യപ്രതിജ്ഞ ചെയ്ത എല്ലാവരെയും ഞാൻ അഭിനന്ദിക്കാൻ ആഗ്രഹിക്കുന്നു. ഗുജറാത്തിനെ പുരോഗതിയുടെ പുതിയ ഉയരങ്ങളിലേക്ക് കൊണ്ടുപോകുന്ന ഊർജ്ജസ്വലമായ ടീമാണിത്.
Congratulations to Shri Bhupendrabhai Patel on taking oath as CM of Gujarat. I would like to also congratulate all those who took oath as Ministers. This is an energetic team which will take Gujarat to even newer heights of progress. @Bhupendrapbjp pic.twitter.com/olOkELJCpA
— Narendra Modi  December 12, 2022
મુખ્યમંત્રી શ્રી ભૂપેન્દ્રભાઈ પટેલ તથા ગુજરાત સરકારમાં મંત્રી તરીકે શપથ ગ્રહણ કરનાર મંત્રીમંડળના તમામ સાથીઓને ખૂબ ખૂબ અભિનંદન.
— Narendra Modi  December 12, 2022
રાજ્યની પ્રગતિ માટે કામ કરનારી આ ટીમ ને મારી હાર્દિક શુભકામનાઓ….!! @Bhupendrapbjp pic.twitter.com/c2hiaNxfa4
സഹകരണ മന്ത്രാലയം
100-ാം അന്താരാഷ്ട്ര സഹകരണ ദിനാചരണത്തിൽ കേന്ദ്ര ആഭ്യന്തര, സഹകരണ മന്ത്രി അമിത് ഷാ മുഖ്യാതിഥിയാകും
"സഹകരണ സംഘങ്ങൾ ആത്മനിർഭര ഭാരതവും മെച്ചപ്പെട്ട ലോകവും നിർമ്മിക്കുന്നു" എന്നതാണ് ദിനാചരണത്തിന്റെ വിഷയം
കേന്ദ്ര സഹകരണ മന്ത്രാലയവും, നാഷണൽ കോഓപ്പറേറ്റീവ് യൂണിയൻ ഓഫ് ഇന്ത്യയും  സംയുക്തമായി ജൂലൈ 4 ന് ന്യൂഡൽഹിയിലെ വിജ്ഞാൻ ഭവനിൽ സംഘടിപ്പിക്കുന്ന 100-ാമത് അന്താരാഷ്ട്ര സഹകരണ ദിനാചരണത്തിൽ കേന്ദ്ര ആഭ്യന്തര, സഹകരണ മന്ത്രി ശ്രീ അമിത് ഷാ മുഖ്യാതിഥിയാകും. സഹകരണ വിദ്യാഭ്യാസത്തിലും പരിശീലനത്തിലും ശ്രദ്ധ കേന്ദ്രീകരിച്ച് ഇന്ത്യയിലെ സഹകരണ പ്രസ്ഥാനത്തിന്റെ ഒരു ഉന്നത സംഘടനയാണ് എൻ സി യു ഐ. "സഹകരണ സംഘങ്ങൾ ആത്മനിർഭര ഭാരതവും മെച്ചപ്പെട്ട ലോകവും നിർമ്മിക്കുന്നു" എന്നതാണ് 100-ാമത് അന്താരാഷ്ട്ര സഹകരണ ദിനത്തിന്റെ മുഖ്യ വിഷയം.
കേന്ദ്ര ക്ഷീര-മത്സ്യബന്ധന മന്ത്രി ശ്രീ പർഷോത്തം രൂപാല, സഹകരണ സഹമന്ത്രി ശ്രീ ബി.എൽ. വർമ, ഐസിഎ-എപി പ്രസിഡന്റ് ഡോ. ചന്ദ്ര പാൽ സിംഗ് എന്നിവരും ആഘോഷങ്ങളിൽ പങ്കെടുക്കും. യോഗത്തിൽ എൻസിയുഐ പ്രസിഡന്റ് ദിലീപ് സംഘാനി അധ്യക്ഷത വഹിക്കും.
ആത്മനിർഭര ഭാരതത്തിന്റെ അടിസ്ഥാന ആശയവും ദർശനവും ഇന്ത്യൻ സമ്പദ്വ്യവസ്ഥയുടെ സ്വയം സുസ്ഥിരമായ വളർച്ചയെ അടിസ്ഥാനമാക്കിയുള്ളതാണ്; കൂടാതെ ഇന്ത്യയുടെ സഹകരണ മാതൃക ആത്മനിർഭര ഭാരതം കെട്ടിപ്പടുക്കുന്നതിനുള്ള കേന്ദ്ര ഗവൺമെന്റിന്റെ ഊന്നലുമായി പൊരുത്തപ്പെടുത്തിയിരിക്കുന്നു.
ലോകത്തിലെ ഏറ്റവും വലിയ സഹകരണ പ്രസ്ഥാനമാണ് ഇന്ത്യയിലെ സഹകരണ പ്രസ്ഥാനം. നിലവിൽ, 90 ശതമാനം ഗ്രാമങ്ങളെയും ഉൾക്കൊള്ളുന്ന 8.5 ലക്ഷത്തിലധികം ശൃംഖലയുള്ള ഇന്ത്യയിലെ സഹകരണ സ്ഥാപനങ്ങൾ ഗ്രാമ-നഗര മേഖലകളിലെ സമഗ്രമായ വളർച്ചയ്ക്ക് സാമൂഹിക-സാമ്പത്തിക വികസനം കൊണ്ടുവരുന്നതിനുള്ള സുപ്രധാന സ്ഥാപനങ്ങളാണ്. അമുൽ, ഇഫ്കോ, ക്രിബ്കോ, നാഫെഡ് മുതലായവ ഇന്ത്യയിലെ സഹകരണ പ്രസ്ഥാനത്തിന്റെ അറിയപ്പെടുന്ന വിജയഗാഥകളിൽ ചിലതാണ്.
പ്രാഥമിക കാർഷിക വായ്പാ സംഘങ്ങളുടെ കംപ്യൂട്ടർവൽക്കരണത്തിന് അംഗീകാരം നൽകി സഹകരണ മേഖലയെ കൂടുതൽ ശക്തിപ്പെടുത്തുന്നതിനുള്ള സുപ്രധാന തീരുമാനമാണ് കേന്ദ്രമന്ത്രിസഭ അടുത്തിടെ കൈക്കൊണ്ടത്. ഈ സംഘങ്ങൾക്ക് അവരുടെ ബിസിനസ്സ് വൈവിധ്യവത്കരിക്കാനും ഒന്നിലധികം പ്രവർത്തനങ്ങൾ/സേവനങ്ങൾ ഏറ്റെടുക്കാനും സൗകര്യമൊരുക്കുന്നു. ഏകദേശം 63,000 പ്രവർത്തനക്ഷമമായ പ്രാഥമിക കാർഷിക വായ്പാ സംഘങ്ങളുടെ കമ്പ്യൂട്ടർവൽക്കരണം 5 വർഷത്തിനുള്ളിൽ ഈ പദ്ധതി ലക്ഷ്യമിടുന്നു. മൊത്തം ബജറ്റ് വിഹിതം രൂപ. 2,516 കോടി രൂപ .
ലോകമെമ്പാടുമുള്ള സഹകരണ സ്ഥാപനങ്ങൾ ജൂലായ് 2 ന് നൂറാമത് അന്താരാഷ്ട്ര സഹകരണ ദിനം  ആഘോഷിക്കും. സഹകരണ തത്വങ്ങളിലും മൂല്യങ്ങളിലും പ്രചോദനം ഉൾക്കൊണ്ട് മനുഷ്യകേന്ദ്രീകൃതമായ ഒരു ബിസിനസ്സ് മാതൃക പിന്തുടരുന്നതിലൂടെ ലോക സഹകരണ സംഘങ്ങളുടെ അതുല്യമായ സംഭാവനകൾ പ്രദർശിപ്പിച്ചുകൊണ്ട് ഐക്യരാഷ്ട്രസഭയുടെ അന്താരാഷ്ട്ര സഹകരണ വർഷമായ 2012 മുതലുള്ള ഒരു ദശാബ്ദത്തെ ഇത് അടയാളപ്പെടുത്തുന്നു. സഹകരണ സംഘങ്ങളെക്കുറിച്ചുള്ള അവബോധം വർദ്ധിപ്പിക്കുകയും അന്താരാഷ്ട്ര ഐക്യദാർഢ്യം, സാമ്പത്തിക കാര്യക്ഷമത, സമത്വം, ലോകസമാധാനം എന്നീ ആശയങ്ങൾ പ്രോത്സാഹിപ്പിക്കുകയും ചെയ്യുക എന്നതാണ് അന്താരാഷ്ട്ര സഹകരണ ദിനത്തിന്റെ ലക്ഷ്യം. തൊഴിലെടുക്കുന്ന ജനസംഖ്യയുടെ 10 ശതമാനം പേർക്ക് സഹകരണ സ്ഥാപനങ്ങൾ ജോലി നൽകുന്നു, കൂടാതെ 300 ഏറ്റവും വലിയ സഹകരണ സ്ഥാപനങ്ങൾ 2,146 ബില്യൺ യുഎസ് ഡോളർ വിറ്റുവരവ് ഉണ്ടാക്കുന്നു.ND(Visitor Counter : 599
പ്രത്യേക സേവനങ്ങളും ഫീച്ചറുകളും
ശ്രീചിത്ര കോൺക്ലേവ് - 2022 : കേന്ദ്രമന്ത്രി വി.മുരളീധരൻ ഉദ്ഘാടനം ചെയ്യും
തിരുവനന്തപുരത്തെ ശ്രീചിത്ര തിരുനാൾ ഇൻസ്റ്റിറ്റ്യൂട്ട് ഫോർ മെഡിക്കൽ സയൻസസ് ആൻഡ് ടെക്നോളജി സംഘടിപ്പിക്കുന്ന 'ശ്രീചിത്ര കോൺക്ലേവ് 2022 ' വിദേശകാര്യ-പാർലമെ ന്ററി കാര്യ സഹമന്ത്രി ശ്രീ. വി.മുരളീധരൻ ഉദ്ഘാടനം ചെയ്യും. ഒക്ടോബർ 17ന് രാവിലെ 9 .30 മണിക്ക് ശ്രീ ചിത്രയിലെ അച്യുത മേനോൻ ഓഡിറ്റോറിയത്തിലാണ് ചടങ്ങ് നടക്കുന്നത്. 'മെഡിക്കൽ ഉപകരണങ്ങൾ: 2047-ലേക്കുള്ള പരിവർത്തനവും ദിശാബോധവും' എന്നതാണ് ദ്വദിന കോൺക്ലേവിന്റെ വിഷയം.
വിദ്യാഭ്യാസ മന്ത്രി ശ്രീ.വി.ശിവൻകുട്ടി, ആരോഗ്യമന്ത്രി ശ്രീമതി.വീണാ ജോർജ്ജ്, ഡോ.ശശി തരൂർ എം പി , കേന്ദ്ര ശാസ്ത്ര സാങ്കേതിക വകുപ്പ് സെക്രട്ടറി പ്രൊഫ.എസ്.ചന്ദ്രശേഖർ, കേന്ദ്ര ഹെൽത്ത് സർവീസസ് ഡയറക്ടർ ജനറൽ പ്രൊഫ.അതുൽ ഗോയൽ എന്നിവർ ഉദ്ഘാടന ചടങ്ങിൽ വിശിഷ്ടാതിഥികളാകും. ശ്രീ ചിത്ര ഇൻസ്റ്റിറ്റ്യൂട്ട് പ്രസിഡന്റ് ഡോ .വി.കെ. സാരസ്വത് ചടങ്ങിൽ അധ്യക്ഷത വഹിക്കും.
കേന്ദ്ര ശാസ്ത്ര സാങ്കേതിക വകുപ്പ് മുൻ സെക്രട്ടറി പ്രൊഫ അശുതോഷ് ശർമ്മ അഞ്ചാമത് ജി. പാർത്ഥസാരഥി സ്മാരക പ്രഭാഷണം നിർവ്വഹിക്കും.
രാജ്യത്തെ ആരോഗ്യ സേവന മേഖലയിലെ സാങ്കേതികവിദ്യാ വെല്ലുവിളികൾ നേരിടുവാൻ വിവിധ പ്രൊഫഷണലുകളെ ഒരൊറ്റ വേദിയിൽ കൊണ്ടുവരികയാണ് കോൺക്ലേവിന്റെ ലക്ഷ്യം. കാർഡിയോളജി &കാർഡിയാക് സർജറി, ന്യൂറോളജി &ന്യൂറോ സർജറി, റേഡിയോളജി, അനസ്തേഷ്യോളജി തുടങ്ങിയ വിഭാഗങ്ങളിലെ വിദഗ്ധരുടെ സാങ്കേതിക അവതരണങ്ങളുള്ള പ്രത്യേക സെഷനുകളാണ് കോൺക്ലേവിന്റെ പ്രധാന ആകർഷണം. ഓരോ സാങ്കേതിക വിഷയാവതരണ സെഷന് ശേഷവും രാജ്യത്തെ ആരോഗ്യ സേവന മേഖലയിലെ ഉപകരണ വ്യവസായത്തെ ശക്തിപ്പെടുത്തുന്നതിനുള്ള തന്ത്രങ്ങളെ ആവിഷ്കരിക്കുന്ന ധവളപത്രങ്ങൾ പ്രസിദ്ധീകരിക്കുന്നതാണ് .
--NS--
(Visitor Counter : 146
പ്രധാനമന്ത്രിയുടെ ഓഫീസ്
ഗോപാലകൃഷ്ണ ഗോഖലെയുടെ ജന്മവാർഷികത്തിൽ പ്രധാനമന്ത്രിയുടെ ശ്രദ്ധാഞ്ജലി
ഗോപാലകൃഷ്ണ ഗോഖലെയുടെ ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
ട്വീറ്റിൽ പ്രധാനമന്ത്രി പറഞ്ഞു;
" ഇന്ത്യയുടെ സ്വാതന്ത്ര്യസമരത്തിന്റെ ശക്തനായ ഗോപാൽ കൃഷ്ണ ഗോഖലെയ്ക്ക്, അദ്ദേഹത്തിന്റെ ജന്മവാർഷികത്തിൽ, ഞാൻ ആദരാഞ്ജലികൾ അർപ്പിക്കുന്നു. വിദ്യാഭ്യാസവും സാമൂഹിക ശാക്തീകരണവും ലക്ഷ്യമിട്ടുള്ള നിരവധി ശ്രമങ്ങളിലും അദ്ദേഹം മുൻപന്തിയിലായിരുന്നു. അദ്ദേഹത്തിന്റെ ആദർശങ്ങൾ മഹാത്മാഗാന്ധി ഉൾപ്പെടെ നിരവധി പേരെ സ്വാധീനിച്ചു."
On his birth anniversary, I pay homage to Gopal Krishna Gokhale, a stalwart of India’s independence movement. He was also at the forefront of several efforts aimed at furthering education and social empowerment. His ideals influenced several people including Mahatma Gandhi.
— Narendra Modi  May 9, 2023
ഷിപ്പിങ് മന്ത്രാലയം
രാജ്യത്തെ തുറമുഖങ്ങളിലൂടെയും ചാർട്ടർ വിമാനങ്ങളിലൂടെയും കപ്പൽ ജീവനക്കാരുടെ ഒരു ലക്ഷത്തിലധികം മാറ്റത്തിന് കേന്ദ്ര ഷിപ്പിങ് മന്ത്രാലയം സൗകര്യമൊരുക്കി
രാജ്യത്തെ തുറമുഖങ്ങളിലൂടെയും ചാർട്ടർ വിമാനങ്ങളിലൂടെയും കപ്പൽ ജീവനക്കാരുടെ ഒരു ലക്ഷത്തിലധികം മാറ്റത്തിന്  ഷിപ്പിങ് മന്ത്രാലയം സൗകര്യമൊരുക്കി. ഇത്തരത്തിൽ ലോകത്തിലെ തന്നെ ഏറ്റവും വലിയ ക്രൂ ചെയ്ഞ്ചിങ് സംവിധാനമാണ് ഷിപ്പിംഗ് മന്ത്രാലയം ഏർപ്പെടുത്തിയത്.
മഹാമാരി കാലത്ത് സമുദ്രയാത്ര സുഗമമായി നടത്തുന്നതിന് കപ്പൽ യാത്രക്ക് വേണ്ട വിവിധ സർട്ടിഫിക്കറ്റുകളുടെ കാലാവധി ദീർഘിപ്പിച്ച് നൽകുക, ഓൺലൈൻ ഇ-പാസ്സ് സംവിധാനം ഏർപ്പെടുത്തുക തുടങ്ങിയ നിരവധി പദ്ധതികൾ മന്ത്രാലയം നടപ്പാക്കിയിട്ടുണ്ട്.
കുടുങ്ങിപ്പോയ നാവികരുടെ വിവരങ്ങൾ രേഖപ്പെടുത്തുന്നതിനും ചാർട്ടർ വിമാനങ്ങൾ വഴി ജീവനക്കാരെ മാറ്റുന്നതിനുള്ള വെരിഫിക്കേഷൻ നടപടികൾക്കും ഓൺലൈൻ സംവിധാനം ഏർപ്പെടുത്തി. ഓൺലൈൻ ചാർട്ടർ ലൈസൻസിംഗ്, ഷിപ് രജിസ്ട്രേഷൻ എന്നിവയും ഓൺലൈനിലൂടെ ഏർപ്പെടുത്തി.
രണ്ടായിരത്തോളം സമുദ്ര മേഖല തല്പരകക്ഷികളുടെ വിവിധ തരത്തിലുള്ള സഹായ അഭ്യർത്ഥനകൾ ഷിപ്പിങ് മന്ത്രാലയത്തിനു ലഭിക്കുകയും ആവശ്യമായ നടപടികൾ സ്വീകരിക്കുകയും ചെയ്തിട്ടുണ്ട്.
(ഷിപ്പിംഗ് മന്ത്രാലയം ഓൺലൈൻ-വെർച്ച്വൽ കോഴ്സുകൾ നടത്തുകയും മുപ്പത്തി അയ്യായിരത്തോളം വിദ്യാർഥികൾ ഇ - ലേണിങ്ങിനായി ചേരുകയും ചെയ്തു. കോവിഡ് കാലമായതിനാൽ, ഓൺലൈൻ കോഴ്സുകൾക്ക് ശേഷം പരീക്ഷകളും വീട്ടിലിരുന്ന് എഴുതാവുന്ന തരത്തിൽ മന്ത്രാലയം വേണ്ട ക്രമീകരണങ്ങൾ ഏർപ്പെടുത്തിയിട്ടുണ്ട്.
ധനകാര്യ മന്ത്രാലയം
24.01.2022-വരെ 71 ലക്ഷത്തിൽ അധികം പേർ അടൽ പെൻഷൻ പദ്ധതിയുടെ ഭാഗമായി
(ന്യൂ ഡൽഹി, ഫെബ്രുവരി 08, 2022
PFRDA നൽകിയ വിവരം അനുസരിച്ഛ്, 71,06,743 പേർ 24.01.2022-വരെ 
അടൽ പെൻഷൻ പദ്ധതിയുടെ ഭാഗമായി. കേന്ദ്ര ധന സഹമന്ത്രി ഡോ. ഭഗവത് കിഷൻറാവു കരാഡ് രാജ്യ സഭയിൽ രേഖ മൂലം നൽകിയ മറുപടിയിൽ അറിയിച്ചതാണ് ഈ കാര്യം. കഴിഞ്ഞ അഞ്ച് വർഷങ്ങളിൽ, പദ്ധതിയിൽ ചേർന്നവരുടെ സംഖ്യ ചുവടെ നൽകുന്നു:
2015 മെയ് 9-ന് ആരംഭിച്ച അടൽ പെൻഷൻ പദ്ധതി എല്ലാ ഇന്ത്യക്കാർക്കും - പ്രത്യേകിച്ച് പാവപ്പെട്ടവർക്കും, സൗകര്യങ്ങൾ/അവകാശങ്ങൾ നിഷേധിക്കപ്പെട്ടവർക്കും, അസംഘടിത മേഖലയിലെ തൊഴിലാളികൾക്കും - ഒരു സാർവത്രിക സാമ്പത്തിക സുരക്ഷാ സംവിധാനം ഉറപ്പാക്കുന്നു. ബാങ്കിലോ പോസ്റ്റ് ഓഫീസിലോ സേവിങ്സ് ബാങ്ക് അക്കൗണ്ട് ഉള്ള 18 മുതൽ 40 വയസ്സ് വരെ പ്രായമുള്ള രാജ്യത്തെ എല്ലാ പൗരന്മാർക്കും പദ്ധതിയിൽ ചേരാം.
|
|
2016-17
|
|
2017-18
|
|
2018-19
|
|
2019-20
|
|
2020-21
|
|
23,98,934
|
|
48,21,632
|
|
57,12,824
|
|
68,83,373
|
|
79,14,142
പാര്ലമെന്ററികാര്യ മന്ത്രാലയം
പുതിയ പാര്ലമെന്റ് മന്ദിരത്തിനു പ്രധാനമന്ത്രി തറക്കല്ലിട്ടു
പ്രധാനമന്ത്രി ശ്രീ നരേന്ദ്ര മോദി ഇന്ന് പുതിയ പാര്ലമെന്റ് മന്ദിരത്തിന് തറക്കല്ലിട്ടു. ആത്മനിര്ഭര് ഭാരത് സങ്കല്പ്പത്തിന്റെ നിര്ണായക ഭാഗമാകും പുതിയ കെട്ടിടം. ജനകീയ പാര്ലമെന്റ് നിര്മ്മിക്കുന്നതിനു സ്വാതന്ത്ര്യാനന്തരം ആദ്യമായി ലഭിക്കുന്ന സുപ്രധാന അവസരമാണിത്. 2022-ല് സ്വാതന്ത്ര്യത്തിന്റെ 75-ാം വാര്ഷികത്തില് 'നവ ഇന്ത്യ'യുടെ ആവശ്യങ്ങള്ക്കും അഭിലാഷങ്ങള്ക്കും യോജിക്കുന്ന ഒന്നായിരിക്കും പുതിയ കെട്ടിടം.
നമ്മുടെ ജനാധിപത്യ പാരമ്പര്യത്തിന്റെ ഏറ്റവും പ്രധാനപ്പെട്ട ഘട്ടമാണ് പാര്ലമെന്റ് മന്ദിരത്തിന്റെ നിര്മ്മാണം ആരംഭിക്കുന്നതിലൂടെ നടക്കുന്നതെന്ന് പ്രധാനമന്ത്രി പറഞ്ഞു. പാര്ലമെന്റിന്റെ ഈ പുതിയ കെട്ടിടനിര്മാണത്തില് ഒന്നിച്ച് അണിചേരാന് അദ്ദേഹം രാജ്യത്തെ ജനങ്ങളോട് ആഹ്വാനം ചെയ്തു. ഇന്ത്യ സ്വാതന്ത്ര്യത്തിന്റെ 75-ാം വാര്ഷികം ആഘോഷിക്കുമ്പോള് നമ്മുടെ പാര്ലമെന്റിന്റെ പുതിയ മന്ദിരത്തിനു സാക്ഷ്യം വഹിക്കുന്നതിനേക്കാള് മനോഹരമോ വിശുദ്ധമോ ആയി മറ്റൊന്നുമില്ലെന്നും അദ്ദേഹം പറഞ്ഞു.
സ്വാതന്ത്ര്യാനന്തര ഇന്ത്യയ്ക്ക് പഴയ പാര്ലമെന്റ് മന്ദിരം ദിശാബോധം നല്കുമ്പോള്, പുതിയ മന്ദിരം 'ആത്മനിര്ഭര് ഭാരത്' നിര്മ്മാണത്തിനു സാക്ഷ്യം വഹിക്കുമെന്നും പ്രധാനമന്ത്രി പറഞ്ഞു. പഴയ പാര്ലമെന്റ് മന്ദിരത്തില് രാജ്യത്തിന്റെ ആവശ്യങ്ങള് നിറവേറ്റുന്നതിനായി പ്രവര്ത്തിക്കുമ്പോള്, 21-ാം നൂറ്റാണ്ടില് ഇന്ത്യയുടെ അഭിലാഷങ്ങള് പുതിയ മന്ദിരത്തില് നിറവേറ്റാനാകും.
മറ്റിടങ്ങളില് ജനാധിപത്യം എന്നത് തെരഞ്ഞെടുപ്പ് നടപടിക്രമങ്ങള്, ഭരണം, ഭരണനിര്വഹണം എന്നിവയാണെന്നു പ്രധാനമന്ത്രി പറഞ്ഞു. എന്നാല് ഇന്ത്യയിലെ ജനാധിപത്യം ജീവിതമൂല്യങ്ങളെക്കുറിച്ചുള്ളതാണ്, അത് ജീവിതരീതിയാണ്, ഒരു ജനതയുടെ ആത്മാവാണ്.
പാര്ലമെന്റ് മന്ദിരത്തിന്റെ നിലനില്പ്പിന് അടിസ്ഥാനമായ ജനാധിപത്യത്തോടുള്ള ശുഭാപ്തിവിശ്വാസം പുലര്ത്തേണ്ടത് ജനങ്ങളുടെ ഉത്തരവാദിത്തമാണെന്ന് ഓര്ക്കേണ്ടതുണ്ടെന്നു പ്രധാനമന്ത്രി പറഞ്ഞു. പൊതുജനങ്ങളോടും ഭരണഘടനയോടും ഉത്തരവാദിത്തമുള്ളവരാണു പാര്ലമെന്റില് പ്രവേശിക്കുന്ന ഓരോ അംഗമെന്നും അദ്ദേഹം ഓര്മ്മിപ്പിച്ചു.
ഇന്ത്യയെ ഒന്നാമതെത്തിക്കുമെന്നു പ്രതിജ്ഞ ചെയ്യണമെന്നും രാജ്യപുരോഗതിയും വികസനവുമാകണം നമ്മുടെ ഉപാസനയെന്നും പ്രധാനമന്ത്രി പറഞ്ഞു. എല്ലാ തീരുമാനങ്ങളും രാജ്യത്തിന്റെ കരുത്തു വര്ധിപ്പിക്കാനുതകണം. രാജ്യതാല്പ്പര്യമാണ് പരമപ്രധാനമെന്നും പ്രധാനമന്ത്രി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 59.55 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 37,593 പേർക്ക്
ചികിത്സയിലുള്ളത് ആകെ രോഗബാധിതരുടെ ഒരു ശതമാനത്തിൽ താഴെ; നിലവിൽ 0.99%
രാജ്യത്ത് നിലവിൽ ചികിത്സയിലുള്ളത് 3,22,327 പേർ
രോഗമുക്തി നിരക്ക് 97.67%
കഴിഞ്ഞ 24 മണിക്കൂറിനിടെ 34,169 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,17,54,281 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 61 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 30 ദിവസമായി മൂന്ന് ശതമാനത്തിൽ താഴെ
ആകെ നടത്തിയത് 51.11 കോടി പരിശോധനകൾ.
(
പ്രധാനമന്ത്രിയുടെ ഓഫീസ്
അഹമ്മദാബാദ് മെട്രോ റെയില് പദ്ധതിയുടെ രണ്ടാംഘട്ടത്തിന്റെയും സൂറത്ത് മെട്രോ റെയില് പദ്ധതിയുടെയും ഭൂമി പൂജ ജനുവരി 18ന് പ്രധാനമന്ത്രി നടത്തും
അഹമ്മദാബാദ് മെട്രോ റെയില് പദ്ധതിയുടെ രണ്ടാംഘട്ടത്തിന്റെയും സൂറത്ത് മെട്രോറെയില് പദ്ധതിയുടെയൂം ഭൂമി പൂജ പ്രധാനമന്ത്രി ശ്രീ നരേന്ദ്രമോദി ജനുവരി 18 രാവിലെ 10.30 വിഡിയോ കോണ്ഫറന്സിംഗിലുടെ നടത്തും. ഗുജറാത്ത ഗവര്ണര്, കേന്ദ്ര ആഭ്യന്തരമന്ത്രി, ഗുജറാത്ത് മുഖ്യമന്ത്രി കേന്ദ്ര ഭവന നഗരകാര്യമന്ത്രി എന്നിവര് ആ അവസരത്തില് സന്നിഹിതരായിരിക്കും. ഈ നഗരങ്ങളില് പരിസ്ഥിതി സൗഹൃദ 'ബൃഹദ് വേഗത ഗതാഗത സൗകര്യ' മെട്രോറെയില് പദ്ധതികള് ലഭ്യമാക്കും.
അഹമ്മദാബാദ് മെട്രോ റെയില് പദ്ധതി രണ്ടാംഘട്ടത്തെക്കുറിച്ച്
രണ്ടു ഇടനാഴികളോടെ 28.25 കിലോമീറ്റര് ദൈര്ഘ്യമുള്ളതാണ് അഹമ്മദാബാദ് മെട്രോറെയില് പദ്ധതിയുടെ രണ്ടാംഘട്ടം. 22.8 കിലോമീറ്റര് ദൈര്ഘ്യമുള്ള ഒന്നാമത്തെ ഇടനാഴി മൊറട്ടേറ സ്റ്റേഡിയം മുതല് മഹാത്മാ മന്ദിര് വരെയാണ്. ജി.എന്.എല്.യു മുതല് ഗിഫ്റ്റ് സിറ്റി വരെയുള്ള 5.4 കിലോമീറ്റര് ദൂരം വരുന്നതാണ് രണ്ടാമത്തെ ഇടനാഴി. രണ്ടാംഘട്ടം പൂര്ത്തിയാക്കുന്നതിനുള്ള മൊത്തം ചെലവ് 5,384 കോടി രൂപയുമാണ്.
സൂറത്ത് മെട്രോ റെയില് പദ്ധതിയെക്കുറിച്ച്
രണ്ടു ഇടനാഴികള് ഉള്പ്പെട്ട 40.35 കിലോമീറ്റര് ദൈര്ഘ്യമുള്ളതാണ് സൂറത്ത് മെട്രോറെയില് പദ്ധതി. സാര്ത്ഥന മുതല് ഡ്രിം സിറ്റിവരെ വരുന്ന 21.61 കിലോമീറ്റര് ദൈര്ഘ്യമുള്ളതാണ് ഒന്നാമത്തെ ഇടനാഴി. ബേസന് മുതല് സാരോളി വരെയുള്ള 18.74 കിലോമീറ്റര് നീളമുള്ളതാണ് രണ്ടാമത്തെ ഇടനാഴി. പദ്ധതി പൂര്ണ്ണമായി പൂര്ത്തിയാക്കുന്നതിന് 12,020 കോടി രൂപയാണ് ചെലവ് വരിക.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: സെപ്റ്റംബർ 23, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 83.39 കോടി ഡോസ് വാക്സിൻ
ചികിത്സയിലുള്ളത് ആകെ രോഗബാധിതരുടെ 0.90%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 3,01,640 പേർ; 187 ദിവസത്തെ ഏറ്റവും കുറഞ്ഞ സംഖ്യ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 31,923 പേർക്ക്
(രോഗമുക്തി നിരക്ക് 97.77%; 2020 മാർച്ച് മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 31,990 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,28,15,731 ആയി
പ്രതിവാര രോഗസ്ഥിരീകരണ നിരക്ക് ; കഴിഞ്ഞ 90 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക് ; കഴിഞ്ഞ 24 ദിവസമായി 3 ശതമാനത്തിൽ താഴെ
ആകെ നടത്തിയത് 55.83 കോടി പരിശോധനകൾ
പ്രത്യേക സേവനങ്ങളും ഫീച്ചറുകളും
കാസർകോട് കേരള കേന്ദ്ര സര്വ്വകലാശാലയുടെ ആറാമത് ബിരുദദാന സമ്മേളനം നാളെ ; കേന്ദ്ര സഹമന്ത്രിമാരായ ഡോ.സുഭാസ് സര്ക്കാരും ശ്രീ വി.മുരളീധരനും പങ്കെടുക്കും
(കാസര്കോട്: മാർച്ച് 24, 2023
കാസർകോട് കേരള കേന്ദ്ര സര്വ്വകലാശാലയുടെ ആറാമത് ബിരുദദാന സമ്മേളനം നാളെ  ശനിയാഴ്ച രാവിലെ 10 മണിക്ക് നടക്കും. കേരള കേന്ദ്ര സര്വ്വകലാശാല ക്യാമ്പസ്സില് പ്രത്യേകം തയ്യാറാക്കിയ വേദിയില് നടക്കുന്ന പരിപാടിയില് കേന്ദ്ര വിദ്യാഭ്യാസ സഹമന്ത്രി ഡോ.സുഭാസ് സര്ക്കാര് മുഖ്യ അതിഥിയായി പങ്കെടുക്കുകയും ബിരുദദാന പ്രഭാഷണം നടത്തുകയും ചെയ്യും . കേന്ദ്ര വിദേശകാര്യ, പാര്ലമെന്ററികാര്യ സഹമന്ത്രി ശ്രീ വി.മുരളീധരന് വിശിഷ്ട അതിഥിയായി പരിപാടിയിൽ സംബന്ധിക്കും.
വൈസ് ചാന്സലര് പ്രൊഫ.എച്ച്.വെങ്കടേശ്വര്ലു അധ്യക്ഷത വഹിക്കും.
2021ലും 2022ലും പഠനം പൂര്ത്തിയാക്കിയ വിദ്യാര്ത്ഥികളുടെ ബിരുദദാന സമ്മേളനമാണ് നടക്കുന്നത്. 1947 വിദ്യാര്ത്ഥികളാണ് ബിരുദം ഏറ്റുവാങ്ങാനുള്ളത്.
രജിസ്ട്രാര് ഡോ.എം. മുരളീധരന് നമ്പ്യാര്, പരീക്ഷാ കണ്ട്രോളര് ഇന് ചാര്ജ് പ്രൊഫ. എം.എന്. മുസ്തഫ, സര്വ്വകലാശാലയുടെ കോര്ട്ട് അംഗങ്ങള്, എക്സിക്യൂട്ടീവ് കൗണ്സില് അംഗങ്ങള്, അക്കാദമിക് കൗണ്സില് അംഗങ്ങള്, ഫിനാന്സ് കമ്മറ്റി അംഗങ്ങള്, ജനപ്രതിനിധികള്, വിവിധ സ്കൂളുകളുടെ ഡീനുമാര്, വകുപ്പു മേധാവികള്, അധ്യാപകര്, ജീവനക്കാര് തുടങ്ങിയവര് സന്നിഹിതരാകും.
പരിപാടിക്ക് മുന്നോടിയായി കേന്ദ്ര വിദ്യാഭ്യാസ സഹമന്ത്രി ഡോ.സുഭാസ് സര്ക്കാര് അധ്യാപകര്ക്കായി നിര്മ്മിച്ച ക്വാര്ട്ടേഴ്സുകളുടെയും ഹോസ്റ്റലുകള്ക്ക് പ്രത്യേകമായി നിര്മ്മിച്ച ഭക്ഷണശാലകളുടെയും ഉദ്ഘാടനം നിർവഹിക്കും. ശേഷം സ്വാമി വിവേകാനന്ദന്റെ 12 അടി ഉയരമുള്ള ശില്പവും അദ്ദേഹം അനാഛാദനം ചെയ്യും.തുടർന്ന് കേരള കേന്ദ്ര സര്വ്വകലാശാലയും വിദ്യാഭ്യാസ വികാസ കേന്ദ്രവും സംയുക്തമായി സംഘടിപ്പിക്കുന്ന ജ്ഞാനോത്സവം 1198 ന്റെ ബ്രോഷറും മന്ത്രി പ്രകാശനം ചെയ്യും
പ്രധാനമന്ത്രിയുടെ ഓഫീസ്
ശ്രീ ജഗന്നാഥറാവു ജോഷിജിയുടെ 101-ാം ജന്മവാർഷിക ദിനത്തിൽ പ്രധാനമന്ത്രി ശ്രദ്ധാഞ്ജലി അർപ്പിച്ചു
ഭാരതീയ ജനസംഘത്തിന്റെയും ഭാരതീയ ജനതാ പാർട്ടിയുടെയും മുതിർന്ന നേതാവ് ശ്രീ ജഗന്നാഥറാവു ജോഷിജിയുടെ 101-ാം ജന്മവാർഷിക ദിനത്തിൽ പ്രധാനമന്ത്രി ശ്രീ നരേന്ദ്ര മോദി ശ്രദ്ധാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
ശ്രീ ജഗന്നാഥറാവു ജോഷി ജിയുടെ 101-ാം ജന്മവാർഷിക ദിനത്തിൽ ഞാൻ ആദരാഞ്ജലി അർപ്പിക്കുന്നു. ശ്രദ്ധേയമായ സംഘാടകനായിരുന്നു ജഗന്നാഥറാവു ജി, ജനങ്ങൾക്കിടയിൽ അശ്രാന്തമായി പ്രവർത്തിച്ചു. ജനസംഘത്തെയും ബിജെപിയെയും ശക്തിപ്പെടുത്തുന്നതിൽ അദ്ദേഹത്തിന്റെ പങ്ക് പരക്കെ അറിയപ്പെടുന്നതാണ് . മികച്ച പണ്ഡിതനും ബുദ്ധിജീവിയുമായിരുന്നു അദ്ദേഹം. ”
വിദ്യാഭ്യാസ മന്ത്രാലയം
ഈ വര്ഷത്തെ സി.ബി.എസ്.സി.പത്താം ക്ലാസ് പരീക്ഷാ ഫലം പ്രസിദ്ധീകരിച്ചു; തിരുവനന്തപുരംമേഖലഒന്നാമത് പാലക്കാട്ടെ ഭാവന ശിവദാസിന് ഒന്നാംറാങ്ക്
ഇക്കൊല്ലത്തെ സി.ബി.എസ്.ഇ.പത്താം ക്ലാസ് പരീക്ഷാ ഫലം പ്രസിദ്ധീകരിച്ചു. പരീക്ഷ എഴുതിയവിദ്യാര്ത്ഥികളില് 91.1 ശതമാനം പേര്ഉപരി പഠനത്തിന് യോഗ്യത നേടി. തിരുവനന്തപുരം , ചെന്നൈ , അജ്മീര്  എന്നിവയാണ്യഥാക്രമംഏറ്റവുംകൂടുതല്വിജയശതമാനം നേടിയമേഖലകള്. പാലക്കാട്ടെ ഭാവനാ എന്.ശിവദാസ്രാജ്യത്തെ ഒന്നാംറാങ്ക്കരസ്ഥമാക്കി. 500 ല് 499 മാര്ക്ക് നേടിയാണ്മറ്റ് 12 പേര്ക്കൊപ്പംഭാവനാ എന്. ശിവദാസ്ഈ നേട്ടം പങ്കിട്ടത്. ഫെബ്രുവരി 15 മുതല് ഏപ്രില് 04 വരെയാണ്ഇക്കൊല്ലം പരീക്ഷ നടന്നത്.
സ്കൂളുകളും പരീക്ഷാകേന്ദ്രങ്ങളും 
വര്ഷം സ്കൂളുകളുടെഎണ്ണം പരീക്ഷാകേന്ദ്രങ്ങളുടെഎണ്ണം
2018 17567 4460
2019 19298 4974
മൊത്തംവിജയശതമാനം 
വര്ഷം രജിസ്റ്റര്ചെയ്തത് പരീക്ഷയ്ക്ക്ഹാജരായത് ജയിച്ചത് വിജയശതമാനം വിജയശതമാനത്തിലെ വര്ദ്ധന
2018 1636877 1624682 1408594 86.70 4.40 %
2019 1774299 1761078 1604428 91.10
2019 ലെ മേഖലതിരിച്ചുള്ളവിജയശതമാനം 
മേഖലയുടെ പേര് വിജയശതമാനം
1 തിരുവനന്തപുരം 99.85
2 ചെന്നൈ 99.00
3 അജ്മീര് 95.89
4 പാഞ്ച്കുല 93.72
5 പ്രയാഗ്രാജ് 92.55
6 ഭുവനേശ്വര് 92.32
7 പട്ന 91.86
8 ഡെറാഡൂണ് 89.04
9 ഡല്ഹി 80.97
10 ഗുവാഹത്തി 74.49
ND MRD- 266
പ്രധാനമന്ത്രിയുടെ ഓഫീസ്
ഏഷ്യന് ഗെയിംസില് വെങ്കല മെഡല് നേടിയ വനിതാ സ്ക്വാഷ് ടീമിനെ പ്രധാനമന്ത്രി അഭിനന്ദിച്ചു
ന്യൂഡല്ഹി; 2023 സെപ്റ്റംബര് 29
ഏഷ്യന് ഗെയിംസില് വെങ്കല മെഡല് നേടിയ വനിതാ സ്ക്വാഷ് ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഈ നേട്ടത്തിന് ദീപിക പള്ളിക്കല്, ജോഷ്ന ചിന്നപ്പ, അനാഹത് സിംഗ്, തന്വി എന്നിവരെ ശ്രീ മോദി അഭിനന്ദിച്ചു.
''നമ്മുടെ വനിതാ സ്ക്വാഷ് ടീം ഏഷ്യന് ഗെയിംസില് വെങ്കല മെഡല് നേടിയതില് ആഹ്ലാദിക്കുന്നു. ദിപിക പള്ളിക്കല്, ജോഷ്ന ചിന്നപ്പ, അനാഹത് സിംഗ്, തന്വി എന്നിവരുടെ പരിശ്രമങ്ങളെ ഞാന് അഭിനന്ദിക്കുന്നു. അവരുടെ ഭാവി പ്രയത്നങ്ങള് ഉജ്ജ്വലമാകട്ടെയെന്ന് ഞാന് ആശംസിക്കുന്നു'' ഒരു എക്സ് പോസ്റ്റില് പ്രധാനമന്ത്രി പറഞ്ഞു.
Delighted that our Squash Women's Team has won the Bronze Medal in Asian Games. I congratulate @DipikaPallikal, @joshnachinappa, @Anahat_Singh13 and Tanvi for their efforts. I also wish them the very best for their future endeavours. pic.twitter.com/UDcuD57j3m
— Narendra Modi  September 29, 2023
പ്രധാനമന്ത്രിയുടെ ഓഫീസ്
മധ്യപ്രദേശിലെ സിദ്ധിയിലെ ബസ് അപകടത്തിലെ ജീവഹാനിയില് പ്രധാനമന്ത്രി അനുശോചിച്ചു. ധനസഹായം പ്രഖ്യാപിച്ചു
മധ്യപ്രദേശിലെ സിദ്ധിയിലെ ബസ് അപകടത്തിലെ ജീവഹാനിയില് പ്രധാനമന്ത്രി അനുശോചിച്ചു. ധനസഹായം പ്രഖ്യാപിച്ചു
(മധ്യപ്രദേശിലെ സിദ്ധിയിലെ ബസ് അപകടത്തിലുണ്ടായ ജീവഹാനിയില് പ്രധാനമന്ത്രി ശ്രീ നരേന്ദ്ര മോദി അനുശോചിച്ചു.
'മധ്യപ്രദേശിലെ സിദ്ധിയിലെ ബസ് അപകടം വേദനിപ്പിക്കുന്നു. ദുരന്തബാധിതരുടെ കുടുംബങ്ങളെ അനുശോചനം അറിയിക്കുന്നു. രക്ഷാദുരിതാശ്വാസ പ്രവര്ത്തനങ്ങളിലും സംസ്ഥാന ഗവണ്മെന്റ് സജീവമായി ഏര്പ്പെട്ടിരിക്കുന്നു.' പ്രധാനമന്ത്രി ട്വിറ്ററില് കുറിച്ചു.
ബസ് അപകടത്തെ തുടര്ന്ന് ജീവന് നഷ്ടപ്പെട്ടവരുടെ ഉറ്റബന്ധുക്കള്ക്കായി പ്രധാനമന്ത്രിയുടെ ദേശീയ ദുരിതാശ്വാസ നിധിയില് നിന്ന് 2 ലക്ഷം രൂപ വീതം ധനസഹായം പ്രഖ്യാപിച്ചു. ഗുരുതരമായി പരിക്കേറ്റവര്ക്ക് 50,000 രൂപയും നല്കും.